Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: 1996. évi CXXVI. törvény 4. § (1) bekezdése b) pontjának
Paragraph Index: 739

b) bármilyen előnyben részesül, illetve a megkötendő jogügyletben vagy támogatásról szóló döntésben egyébként érdekelt. Nem minősül előnynek a Közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás igénybevétele. 11.1.12. A Nyitott Szakképzésért Közalapítvány Kuratóriumának munkáját az oktatáspolitika korszerűsítésével összefüggésben a távoktatás stratégiai fejlesztési kérdéseivel foglalkozó, és a nemzetközi tapasztalatok hazai alkalmazását elősegítő javaslatokat tevő és szakmai elemzéseket végző Tanácsadó Testület segíti. A Tanácsadó Testület feladatait a Nemzeti Távoktatási Tanács látja el. A Tanácsadó Testület az Alapító javaslata alapján, a Kuratórium által létrehozott, a nyitott szakképzés és távoktatás kiemelkedő szakmai képviselőiből álló konzultatív, javaslattevő, véleményező szakértői testület. A Tanácsadó Testület működési feltételeit az ügyrend határozza meg. A Tanácsadó Testület tagjait számlával igazolt, munkájukkal összefüggő költségeik megtérítése illeti meg, díjazásban nem részesülnek. 11.2. A Kuratórium elnöke az Alapító által e tisztségre jelölt személy. Visszahívására az Alapító jogosult. Feladatai: — irányítja a Közalapítvány tevékenységét, működését, — képviseli a Közalapítványt, — figyelemmel kíséri a programokat, — irányítja a szervezési munkát, — a nyilvánosság folyamatos tájékoztatása a Közalapítvány tevékenységéről, — gondoskodik a Közalapítvány éves beszámolójának nyilvánoságra hozataláról, — aláírási és a Kuratórium egy tagjával együtt utalványozási joggal rendelkezik, az utalványozó az Alapítóval alkalmazotti érdekeltségi, illetve a Kuratórium más tagjával rokoni kapcsolatban nem állhat, — felügyeli a Közalapítványi Iroda tevékenységét. Jóváhagyja a 11.4. a) alpontjába tartozó ügyrendet, — a munkaviszony létesítésének és megszüntetésének kivételével gyakorolja a munkáltatói jogokat a Közalapítványi Iroda igazgatója felett. A Kuratórium elnöke a Közalapítvány működése érdekében az általános adminisztrációs, bér, munkaügyi, szakértői stb. feladatok ellátására egyedi megbízást adhat évi 2 millió forint erejéig. 11.3. Elnök helyettesítésének módja Az elnököt akadályoztatása esetén az általa megbízott tag helyettesíti. Ebben az esetben a megbízott tagot teljeskörűen megilleti az elnök joga. A helyettesítés időtartama alatt megtett intézkedéseiről az elnök és a Kuratórium felé beszámolási kötelezettsége van. Az elnök csak olyan kuratóriumi tagot bízhat meg eseti helyettesítéssel, aki nem alapító kuratóriumi tag. 11.4. Közalapítványi Iroda (a továbbiakban: Iroda)

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes